૩૧ ડિસેમ્બરની ઉજવણીને નશીલી બનાવવા માટે દારૂની કુ-પ્રથા જાણે કે અનિવાર્ય બની છે. આ પ્રસંગે પોલીસનું સઘન ચેકિંગ હોવા છતાં આ બદી દિન-પ્રતિદિન વધુ પ્રસરતી જાય છે. ન્યુ યર સેલિબ્રેશનમાં રૂ.૩૦૦થી માંડીને રૂ.૧૫,૦૦૦ સુધીની વિવિધ બ્રાન્ડની ભરપૂર માગ રહેતી હોય છે. આ તકનો લાભ લેવા મોટા ભાગના બુટલેગરો કોઈ અવાવરું જેવા દેખાતા મકાન પર પસંદગી ઉતારે છે. બુટલેગર ઘરની અંદર પોતાનું ‘કામ’ કરતો હોય ત્યારે મકાનને બહારથી તાળું મારીને બહાર તેનો સાગરીત ચોકી કરતો હોય છે. એક અંદાજ મુજબ ૩૧ ડિસેમ્બરના રોજ મળતા કીમતી દારૂમાંથી ૭૫ ટકા દારૂ આ પ્રકારનો હશે.